ANYAWELLNESS: április 2012
Múlt hétvégén arcfestés helyett Ábel egy halálfejet kért a kezére. Mivel az esti fürdésnél búcsút inthettünk a remekműnek, így ezúton örökítjük meg azt az idők végeztéig :))).
A kampókéz helyetti üvegkezet már másnap szerezte, mikor a húsvéti nyuszitól kapott mogyorókrém utolsó atomjait is megszerezte az üvegből. Bejegyezte:
Már alig várom a friss tavaszi zöldségek megjelenését a
piacon, mert már elegem van a tavalyi gumókból és gyökerekből. Így a következő
szerzeményem az üde, könnyen emészthető és kevés kalóriát tartalmazó spárga
Újdonságokra gyengébb idegzettel felvértezett kisfiam
bazsalikommal fűszerezett tejszínes krémleves formájában kapja majd (persze
golyókkal=levesgyönggyel). Mi viszont szívesen megesszük majd a csirkemell mellé
vajon párolva és petrezselyemmel ízesítve!
A spárga igazi európai idénynövény, áprilistól májusig
kapható.Viszonylag drága zöldség,
mert gondos ápolást igényel.
A növény szárát könnyen emészthető rostok alkotják. A
hajtások A-, B1-, B2-, C- és E-vitaminban és folsavban gazdagok. Sok értékes
aminosavat, köztük aszparaginsavat is tartalmaz, kalóriatartalma azonban
csekély. Miután a hajtások nagy része, 93-95 százaléka víz, a maradék szárazanyag
kevés kalóriát képvisel, 100 gramm spárgába mindössze 20 kalória szorult.
Kifejezetten kevés benne a cukor, összesen 2 gramm szénhidrát van benne, így
cukorbetegeknek és diétázóknak is ideális.
Tartalmaz még kalciumot, foszfort, vasat, nátriumot, sok káliumot, a nyomelemek közül ónt, szilíciumot, molibdént. A zöld spárga klorofillban gazdag, több benne a C-vitamin és
a karotin, mint világos változatában, ezért táplálékként is értékesebb.
A nyers spárgalé nagyon egészséges, 4-5 hajtásból zöldségcentrifugával félcsészényi nyerhető. Vízhajtó és vesekő-eltávolító hatású, nem mellesleg kiválóan méregteleníti a szervezetet. A friss spárgahajtás legfinomabb része a feje, mert ez a
legpuhább és legízletesebb. Lejjebb a szár rostosabb, külső rostjai enyhén
kesernyések lehetnek. Annál kesernyésebb a hajtás, minél közelebb helyezkedett
el a növény gyöktörzséhez, így felhasználás előtt a végét feltétlenül vágjuk
Már nem kell a kesztyű, de hideg szél fúj, ami bizony nem
tesz jót kézbőrünknek. Nekem legalább is tavasszal, az amúgy is száraz bőröm még
inkább kívánja a krémezést. A rendszeres
kézápolás ráadásul egy jó befektetés, az öregedés kivédése érdekében. Ne
sajnáljuk rá azt a pár percet és főleg ne feledkezzünk meg róla.
A legideálisabb kézkrém könnyen felszívódik, ugyanakkor ápol
és puhává teszi a bőrt. A jó minőségű
termékekből igazán nem kell sok, így ha egy márka bevált nyugodtan kitarthatunk
mellette. A silány krémek helye viszont a kukában, ugyanis csak árthatunk vele,
hiszen a túl sok tartósítószer, mű illatanyagok csak még jobban megterheli a
kézfej vékony bőrfelületét irritációt, szárazságot okozva.
Takarításkor nem árt
gumikesztyűvel védeni a kezeket, mert a
takarítószerek kimarhatják a bőrt. A kézfejet is lehet radírozni, erre a területre ugyan úgy használhatod
a jól bevált bőrradírod. A körmöket jobb reszelni, mint vágni. Viszont az sem
mindegy hogyan reszeljük: mindig kívülről a köröm közepe felé mozgassuk a
reszelőt.
Citromkarikával kifehérítheted a lakktól elszíneződött
körmödet, de legjobb ha színes lakk alá mindig színtelen, körömerősítő lakkot használsz, így
a köröm elszíneződése is elkerülhető. A körömágybőrt ne vágd le, használj
körömágybőr eltávolító krémet, ami felpuhítja a bőrt, így ezután akár
törölközővel eltávolítható.
Extra kézszárazság
esetén éjszakára kend be a kezed egy zsírosabb
kézkrémmel, vagy olívaolajjal , húzz rá egy pamutkesztyűt és hagyd így
Emlékszem annak idején Dóri húgommal néztük hétről hétre
Nils újabb kalandjait és imádtuk. Most Ábelnek hozta el az első kilenc részt
DVD-n a húsvéti nyuszi. A siker leírhatatlan, elkötelezett rajongóvá vált.
A mese szerint Nils 1884-ben született, és a dél-svédországi
Västra Vemmenhög nevű kis faluban élt szüleivel egy tanyán. 14 éves korában
nyelvét. Miután törpe lett, az északra tartó vadludak
társaságában útnak eredt a házilúddal, Mártonnal.
Nils Holgersson az útja során eljut egészen Lappföldig, majd
visszatér szülőházához. A hosszú hónapok alatt sok jót tesz, ezért a manó
hazatértekor visszavarázsolja eredeti méretére.
Selma Lagerlöf 1909-ben irodalmi Nobel-díjat kapott, melyben
nem kis része volt az 1906-1907-ben kiadott, és fergeteges sikert elért
mesének, mely eredetileg földrajztankönyvnek készült az általános iskolások
1980-ban svéd–csehszlovák–japán koprodukcióban 52 részes
rajzfilm készült a meséből. A rajzfilm első magyarországi bemutatásakor (1988)
hazánkban is hódított, népszerűségére való tekintettel a következő évben
ismételten levetítették. Nem mellesleg a svéd
20 koronás hátlapján Nils Holgersson szerepel, amint Márton lúd nyakán ül.
Szombaton derült ki, hogy Ábel szeptembertől 1/A-s kis tanuló lesz a Néri Szent Fülöp Katolikus Általános Iskolában. Nagyon büszke és boldog volt, hogy a leendő elsősöknek szervezett családi napon már kint volt az ő neve is az iskola ajtaján. Nálunk szülőknél mondjuk nem volt kérdés, hogy ez a legjobb és legideálisabb kerületi iskola, ahova a kis elsőszülöttünk kerülhet, de a 8 alkalmas játékos előkészítő során Ábel is nagyon megszerette a gyerekeket, a leendő tanító nénit és nem mellesleg a szép, igazi hagyományos iskolaépületet a szuper jó és tágas tornateremmel.
A kézműves foglalkozások, a nemezelés és a társasjátékok után még elszaladtunk a Nyuszi Kupára is, ahol a gyors, utolsó pillanatban történő nevezés és bemelegítés után Ábel negyedik helyezést ért el a 25m-es béka korcsoportos hátúszásban.
Ja, és nem mellesleg most érkezett el Ábel életében az építési útmutatóból történő legózásnak az ideje is.
Eddig saját kútfőből építgetett, de most elővett egy doboz apró legót és teljesen egyedül az utasítások pontos betartásával megépített egy versenyautót. Alakul :)).